**Sallins** (irsk: *Na Solláin*) er en by i grevskapet Kildare i Irland. Den ligger omtrent 3,5 km fra sentrum av Naas, hvorfra den er adskilt av motorveien M7. I senere tid har landsbyen endret karakter. Siden 1990-årene har befolkningen blitt seksdoblet, og langt de fleste som har flyttet dit pendler til Dublin. Jernbanestasjonen ble stengt i 1963, men ble i 1994 utvidet og gjenåpnet. Den brukes av pendlertoget Kildare «Arrow». Sallins er det anglifiserte navnet av irske *Na Solláin* som betyr «Pilene».

I den offisielle folketellingen fra irsk statistikk i 2016 hadde Sallins en befolkning på 5 849 innbyggere. Byen ekspanderte raskt mellom folketellingene i 2002 og 2016, og nesten doblet befolkningen (fra 2 922 til 5 849 mennesker) mellom disse årene. Den er den niende største bosetningen i Kildare og den 78. største i Irland. Sallins vokste som et resultat av sin lokalisering på både Grand Canal og jernbanelinjen Dublin til Limerick. Historisk sett var de største arbeidsgiverne i byen vært en melmølle og et slakteri, selv om begge nå har stengt.

Den irske revolusjonære nasjonalisten Theobald Wolfe Tone (1763–1798) som kjempet for irsk selvstendighet, er gravlagt nær Sallins på kirkegården Bodenstown. Hver sommer samles irske republikanere fra ulike politiske grupperinger i Sallins for å holde minnemarkeringer ved Tones grav.

Transport
---------

Landsbyens jernbanestasjon betjener både Sallins selv og nabobyen Naas, som indikert i det offisielle navnet «Sallins & Naas», opprinnelig kalt bare «Sallins». Stasjonen ble åpnet den 4. august 1846 og var knutepunktet for linjen til Tullow, som omfattet den opprinnelige Naas-stasjonen. Den stengte i 1963, og ble omdøpt til «Sallins & Naas» ved gjenåpning i 1994, som en del av pendeltogprosjekt Kildare «Arrow». En matebuss kjører mellom stasjonen og sentrum av Naas.

Togrøveriet i Sallins
---------------------

Jernbanestasjonen Sallins & Naas ble bygget på 1840-tallet
Stasjonen var også stedet for Irlands største togran, det såkalte «Sallins Togrøveri», som skjedde nær byen den 31. mars 1976. £200 000 ble stjålet fra et posttog til Córas Iompair Éireann som gikk fra Cork to Dublin. Fem medlemmer av Det irske republikanske sosialistpartiet (IRSP) ble arrestert i forbindelse med ranet.

Leinsterakvedukten konstruert av Richard Evans i 1783, den strekker seg over elven Liffey vest for Sallins.
Myndighetene klarte ikke å framstille bevis mot dem og de ble løslatt kun for å bli arrestert på nytt. Mens de var arrestert ble det påvist blåmerker og skader på de mistenkte påført av Garda Síochána, det irske politiet. , Retten avviste at skadene var reelle, og framførte tilståelser fra tre av de arresterte, unntatt en av dem. Rettssaken var en av de lengste i irsk rettshistorie, og de ble dømt. I 1980 ble de frikjent grunnet betydelig rettsfeil og ved at tilståelsene var gitt under press. Etter kampanjer fra blant annet Amnesty International og sangen «Wicklow Boy» av den populære folkesangeren Christy Moore, ble de gitt økonomisk kompensasjon for justismordet.

Sport
-----

Sallins GAA tilknyttet Gaelic Athletic Association (GAA) har sin eiendom i sentrum av landsbyen som omfatter en bane i mesterskapsstørrelse, et klubbhus og garderober. GAA-klubben har eksistert siden 1885.

Referanser
----------

1. ↑  «Na Solláin / Sallins»[*død lenke*], *Placenames Database of Ireland*
2. ↑  «Sapmap Area - Settlements - Sallins» Arkivert 13. januar 2018 hos Wayback Machine. Census 2016. *CSO*
3. ↑  Sallins (Ireland) Census Town, *City Population*
4. ↑  Woods, C.J. (2015): «Pilgrimages to Tone’s grave at Bodenstown, 1873–1922: time, place, popularity», *History Ireland* **3** (23)
5. ↑  Gaughan, Anthony (18. oktober 2018): «Going to Wolfe Tone’s grave», *The Irish Catholic*
6. ↑   «Sallins station» (PDF). *Railscot - Irish Railways*
7. ↑  Ayres, Bob: «Railways of Ireland» (PDF), *Railscot.co.uk*
8. 1 2  Murtagh, Peter (2. oktober 2015): «The drama and debacle of the Sallins train robbery», *The Irish Times*.
9. ↑  «The Leinster Aqueduct: 'Not a lot of people know about it'» (video), *The Irish Times* 17. august 2019
10. ↑  McGarry, Patsy (15 desember 2006): *While Justice Slept: The True Story of Nicky Kelly and the Sallins Train Robbery*. Ireland: Liffey Press. ISBN 978-1905785049
11. ↑  Wicklow Boy - Lyrics, *Christy Moore*
12. ↑  «Wrongly jailed for train heist», *Wicklow People*. 18. oktober 2014
13. ↑  Sallins GAA, offisielt nettsted

Eksterne lenker
---------------

* Offisielt nettsted Rediger på Wikidata

* (en) Sallins – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |